Sønnene hedret Gary Speed
De to ledet laget ut på banen sammen med kaptein Craig Bellamy, som også er en nær venn av familien. Ed og Tommy håndhilste også med motstanderens kaptein før kampen startet, og begge lag samlet seg rundt midtsirkelen til ett minutts applaus. Det var på forhånd bestemt at kampen skulle være en hyllest til Speed, som var trener for Wales da han døde. Men det var også den første kampen til Wales nye trener, Chris Coleman. - Dette er for Gary Speed. Det er ikke min første kamp. Det er for Gary og familien hans. Og det er det, sa Coleman før kampen. Hele familien og flere store navn innen fotballen, som walisiske Ryan Giggs, møtte opp sammen med tusenvis av tilskuere, for å hedre Speeds minne.Wales tapte kampen 1-0 etter scoring av costaricanske Joel Campbell. Coleman undersreket før kampen hvor uviktig resultatet var. - Jeg vet at folk har sagt til meg: «Vel, Chris, du har ikke mange kamper på å forberede laget til Belgia-kampen (første VM-kvalik i september).» Jeg sier: Hør her, fotball, sammenlignet med hvor viktig dette er... fotball er i bakgrunnen, avsluttet han.
Speeds sønner Ed (14) og Tommy (13) hyllet sin avdøde far før vennskapskampen mellom Wales og Costa Rica.